Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 614

15. A környezetet kevésbé károsító alternatív hajtóanyagok és hajtásrendszerek részarányának növelése a közlekedési jármûvek körében 1. Elektromos üzemû jármûvek bevezetése A városi közlekedésben az elektromos üzem növelésére azokban a városokban van reális lehetõség, ahol valamilyen kötöttpályás elektromos közlekedés jelenleg is van. A legtöbb városban azonban az elektromos autóbusz- vagy trolibuszhálózat létesítését kell megvizsgálni, elsõsorban a városmagok, történelmi városrészek, zöldövezetek közlekedésében. A lokális alkalmazás tekintetében a belvárosi/zöldövezeti területeken megjelenõ elektromos jármûveknek lehet jelentékeny környezetterhelés csökkentõ hatása. Az elektromos üzemû jármûvek használatával lényegében megszûnik a motor eredetû részecske kibocsátás, és a fékezési energia felhasználásával a fékbetétkopás is minimalizálható. A városok zöldövezeteiben és a fokozott levegõtisztasági követelményeket támasztó körzetekben, csillapított forgalmú zónákban megoldást tehát a nem kötöttpályás, tisztán elektromos üzemû jármûvek alkalmazása adhat. Ezeknek a jármûveknek az elterjedését megfelelõ jogszabályi és mûszaki feltételek megteremtésével kell biztosítani. Meg kell vizsgálni mind a lakossági, mind a kommunális felhasználás tekintetében, hogy melyek azok az elektromos energiahálózatot érintõ fejlesztések, amelyek minimálisan szükségesek egy gazdaságosan üzemeltethetõ flottanagyság mellett a rendszer kivitelezéséhez. Elõ kell készíteni a töltõhálózat mûszaki követelményeinek rendszerét. Felelõs: közlekedésért felelõs miniszter környezetvédelemért felelõs miniszter Határidõ:

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes